Hege Schøyen

Hege Schøyen (født 1957) er en norsk skuespiller, komiker og sanger. Hun har særlig vært aktiv på revyscenen, men har også hatt flere opptredener på TV.

Biografi 
Hun tok utdannelse ved Norges Musikkhøyskole med sang som hovedfag. Etter utdannelsen arbeidet hun som korist til hun debuterte på scenen i stykket Med floss på katta i 1982 på Chat Noir. I 1984 hadde hun blitt lagt såpass merke til at hun ble portrettert i portrettserien Vær så god neste! på NRK-TV. Sitt store gjennombrudd fikk hun i 1986 med monologen Stælken Gundersen, på samme scene. På revyscenen har hun blant annet arbeidet med Vazelina Bilopphøggers, Dizzie Tunes, Sven Nordin, Nils Vogt, Øystein Sunde, Linn Skåber og Cecilie Steinmann Neess, og på TV med Øivind Blunck og Kjersti Holmen. Hun ble landskjent som den undrende, tyggegummityggende Bitten i TV-serien Blikkbåx som gikk på NRK på slutten av 1980-tallet og begynnelsen på 1990-tallet. Hege Schøyen dukket her opp annenhver uke og alternerte med Øivind Blunck i rollen som Reidar. Det ble utgitt både CD og video av denne serien. På 90-tallet var hun blant annet programleder i ungdomsprogrammet Midt i smørøyet. 

Hun har også medvirket i noen filmer. Blant annet hadde hun hovedrollen i Suffløsen fra 1999. En rolle som innbrakte henne Filmkritikerprisen.

I 2003 var hun med i TV-programmet Hege & Holmen hvor hun spilte sammen med Kjersti Holmen og i  2006 var hun aktuell med teaterstykket På ville veier sammen med Nils Vogt og Sven Nordin. I 2011 spilte hun i Nattens umusikalske dronning sammen med Jan Martin Johnsen. Stykket var en komedie om Florence Foster Jenkins og ble satt opp på Chat Noir. I 2011 hadde hun hovedrollen i humorserien Sara & Selma på TV 2. Fra 2013 har hun hatt en rekke sceneopptredener sammen med Linn Skåber og Cecilie Steinmann Neess; Først med forestillingen Latter på Latter (også vist på NRK-TV) og fra 2018 med Tre elefanter i rommet.

Privatliv 
Hege Schøyen er datter av møbelhandler Erik Schøyen (1931–2008) og fjernsyns- og filmregissør Eli Skolmen. Hun er niesen til Jon Skolmen og søster til skuespilleren Anne Ryg.

Hun giftet seg i 1991 med jazzmusikeren Arild Andersen. Sammen har de barna Jakob Schøyen Andersen og Line Schøyen Andersen.

Priser og utmerkelser 
 Leif Justers ærespris i 1988
 Leonardstatuetten i 1998
 Filmkritikerprisen i 2000 for Suffløsen
 Komiprisen 2001 som beste kvinnelige artist, revy og komedie
 Oslo bys kunstnerpris i 2006
 Wenche Foss' ærespris i 2010
 Komiprisen 2012 som beste kvinnelige artist, revy og komedie for Nattens umusikalske dronning
 Komiprisen 2013 Årets hederspris

Filmografi (utvalg)

Spillefilm 
 1983: Prima Veras saga om Olav den hellige – budbringerske
 1985: Noe helt annet – Bernaise
 1986: X
 1988: Blücher – Linda Welder
 1989: Showbiz - eller hvordan bli kjendis på en-to-tre!
 1991: Selskapsgolferen – Mette Gulbrandsen
 1994: Fredrikssons fabrikk - The movie – klesdesigner
 1998: Thranes metode
 1999: Suffløsen – Siv
 2002: Alla älskar Alice – Tina
 2002: Olsenbanden Junior går under vann – Ursula Wasserschmidt
 2007: Andre omgang – Helene
 2015: Høst – Bodil Foss
 2022: Thomas mot Thomas – Thomas' mor

TV og video 
 1984: Melodi Grand Prix – korist
 1987  Blikkbåx  – Bitten
 1992: Easy Reidar (videoutgivelse) – Bitten
 1992: Midt i smørøyet – programvert
 1993: Fortuna – Lina With
 2000: I søsterens verden – Mor (ungdomserie sendt i barneprogrammet Smørøyet)
 2003: Hege & Holmen
 2005: Hos Martin – Nora
 2011: Sara & Selma – Sara
 2016: Snøfall – Orakelet
 2018: Shetland Sesong 4 (Sesong 3 på NRK) – Nina Soderland

Diskografi 
 1983: Vår by – med Gro Hallan & Kari Gjærum
 1988: Finn deg et mål
 1989: Tippekamp på TV/Til frua – med Viggo Sandvik
Deltar på
 Oslo Venstre: Miljøplata (1980)
 Halvdan Sivertsen: Liv laga (1981)
 Håkon Banken: Barnatro (1981)
 Polydor: Henning Hane og gjengen hans (1981)
 Jimmy Webb & Rupert Holmes: Songwriters For the Stars 1 (1982)
 Ole Paus: Noen der oppe (1982)
 Bjøro Håland: Bjøro Håland (1982)
 Inger Lise Rypdal: Kontakt (1982)
 Hanne Krogh: Alene (1982)
 David Foster, Barry Mann & Cynthia Weil: Songwriters For the Stars 2 (1982)
 Ivar Simastuen: Den første gang jeg så deg (1982)
 Brødrene Dal: Spektralplate (1982)
 Cathy Ryen & Lars Børke: Vind fra vest (1982)
 Kirkelig Kulturverksted: Dans med oss, gud (1982)
 Mary Trana: Sangbok (1982)
 Hanne Krogh: Nordens vakreste (1982)
 Roger Nichols & Bruce Roberts: Songwriters For the Stars 3 (1982)
 Ole Paus: Seks sider av Ole Paus (1982)
 Sverre Anker Ousdal: Postmann Pat/Katten Jess (1983)
 Bjørn Eidsvåg: Passe gal (1983)
 Hanne Krogh: Under samme sol (1983)
 Pål Thowsen: Sympathy (1983)
 Se og Hør: Se og Hør – Gigant-kassett: 14 original-melodier (1983)
 Rita Engebretsen: Rita (1983)
 Wenche Myhre: Wenche on tour '83 (1983)
 Henning Fries: Engle-hund (1983)
 Torill Nordvik: Min rareste drøm (1983)
 BBC Records/Espen & Kirsten Salberg: Cabaret de Gala – Espen & Kirsten Salbergs Favourite Music Vol. 1 (1983)
 Sverre Anker Ousdal: Postmann Pat/Katten Jess (1983)
 Anne Marie Kvien: La meg få tenne et lys (1983)
 Bjøro Håland: Mitt Julealbum (1983)
 Bjørn Eidsvåg: På leit (1984)
 Rita Engebretsen & Helge Borglund: Frem fra Glemselen kap. 14 (1984)
 Øystein Sunde: I Husbukkens tegn (1984)
 Grethe Kausland: Stay With Me (1984)
 Vidar Lønn Arnesen: Countryfest i kveld (1984)
 Hot Line: Postmann Pat – Sangene og musikken fra Barne-tv (1984)
 Anne Marie Kvien: Gi meg et sted (1984)
 Forente artister: Sammen for livet (1985)
 Bjørn Eidsvåg: Bjørn's Beste (1985)
 Bente Lind: Bente (1985)
 Øystein Sunde: Øystein Sunde i boks (1985)
 Daniel: Lovin' That Rock'n'Roll (1985)
 Øystein Sunde: Overbuljongterningpakkmesterassistent (1986)
 Vazelina Bilopphøggers: Musikk tel arbe' (1986)
 Posten: Postens sommerkassett (1986)
 3 Busserulls: Det glade vanvidd (1986)
 Vaktmesteren: Vaktmesteren (1988)
 Viggo Sandvik: Fisking i Valdres/Halvfull på øl (1988)
 Totenschlager: Bitten-kassetten (1988)
 Mariann Records: Norske blinkskudd (1988)
 Viggo Sandvik: Fisking i Valdres (1988)
 Freddy Kristoffersen: Kom, ta min hånd (1989)
 Øystein Sunde: Kjekt å ha (1989)
 Totenschlager: Viggo og frua (1989)
 Ole Paus: Stjerner i rennesteinen (1989)
 Gundersens Blandede Pikekor: Bryllupsfest (1989)
 Øystein Sunde: Øystein Sundes 40 beste (1990)
 KLM: KLM synger Brødrene Dal (1991)
 Revolution Records: Lakki + Wam & Vennerøds Greatest Hits (1992)
 NorDisc: Norske filmklassikere (1993)
 Ole Paus: Jeg kaller det vakker musikk: Hjemmevant utenfor – Ca. 40 Beste (1994)
 Hanne Krogh: 40 beste (1994)
 Grappa: Reisen til julestjernen (1994)
 Vazelina Bilopphøggers: Gammel Oppland (1994)
 Lars Børke: 1975–1995: Fra femti kroner & en gullring til kjærlighetsnatta''' (1995)
 Lars Mjøen: Retrospektløst (1995)
 Kirkelig Kulturverksted: Til en kvinne (1997)
 NRK Lydbokforlaget: Reisen til julestjernen (Hørespill fra Lørdagsbarnetimen) (1998)
 3 Busserulls: Kan du huska 3 Busserulls, 47 beste (2000)
 Se og Hør: Vi skal more mye! (2000)
 Brødrene Dal: De Beste (2002)
 Ivar Simastuen: 40 beste (2002)
 Lewis Carroll: Alice i eventyrland (Hørespill fra Lørdagsbarnetimen) (2002)
 NRK Lydbokforlaget: Mummipappa på eventyr (Hørespill fra Lørdagsbarnetimen) (2004)
 Vazelina Bilopphøggers: Bedre hell' all medisin! (2005)
 Unidisc: Norsk musikk i 100 – Vol. 10: Hver sin smak (2005)
 Øystein Sunde: Sundes verden (2006)
 Øystein Sunde: Sundes verden – 52 av de aller beste (2006)
 Lystad & Mjøen: Komplett galskap (2007)
 Trondheim Jazzorkester & Skrap: Antropocen'' (2017)

Referanser

Eksterne lenker 
 
 
  Hege Schøyen som Bitten – Fra Reidarwiki.com

Personer fra Oslo
Norske skuespillere
Skuespillere i Olsenbanden-filmer
Norske komikere
Norske revyartister
Norske sangere
Personer tilknyttet Dizzie Tunes
Alumni fra Hartvig Nissens skole